«Մենք մեծ մխիթարութիւն ենք ապրում, որ այս օրերին, երբ մեր ժողովրդի զաւակները ոգեկոչում են Հայոց Ցեղասպանութեան 100-րդ տարելիցը, մեր Քոյր Եկեղեցու հոգեւոր պետը Մեզ հետ է եւ մեր ժողովրդի կողքին»,- ըսաւ Նորին Սրբութիւնը: Վեհափառ Հայրապետը գոհունակութեամբ ընդգծեց, որ յառաջիկայ օրերուն տարբեր Եկեղեցիներու հոգեւոր պետեր եւ ներկայացուցիչներ միասնաբար պիտի դատապարտեն աշխարհի մէջ մարդկային կեանքի դէմ ուղղուած ամէն տեսակի ոճրագործութիւն, ինչպէս նաեւ աղօթեն աշխարհի խաղաղութեան եւ բարօրութեան համար: Գարեգին Բ Ամենայն Հայոց Կաթողիկոսը մաղթեց նաեւ, որ Երկնաւոր Տէրը արդիւնաւորէ Եկեղեցիներու աստուածադիր առաքելութիւնը` աւելիով նպաստելու ժողովուրդներու միջեւ փոխհասկացողութեան եւ հանդուրժողականութեան ոգիի զօրացման: Աւարտին Նորին Սրբութիւնը Թեւադրոս Բ Պատրիարքին ցանկացաւ Տիրոջ զօրակցութիւնը իր դժուարին առաքելութեան մէջ: